Document ID: 31999R2543

Komisijas Regula (EK) 2543/1999
(1999. gada 1. decembris)
par valstu un teritoriju nomenklatūru Kopienas ārējās tirdzniecības statistikai un tirdzniecības statistikai starp dalībvalstīm
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 1995. gada 22. maija Regulu (EK) 1172/95 par statistiku attiecībā uz Kopienas un tās dalībvalstu preču tirdzniecību ar ārpuskopienas valstīm [1], ar jaunākajiem grozījumiem, kas izdarīti ar Regulu (EK) 374/98 [2],
tā kā:
(1) saskaņā ar Regulas (EK) 1172/95 9. pantu Komisija ir atbildīga par valstu un teritoriju nomenklatūras ieviešanu;
(2) tās redakcija, kas derīga no 1999. gada 1. janvāra, tika noteikta Komisijas Regulas (EK) 2645/98 [3] pielikumā;
(3) kopš 1999. gada 1. janvāra valstu un teritoriju nomenklatūra pamatojas uz ISO alfa-2 standartu; būtu vēlams pārejas laiks, kas ļautu dalībvalstīm pielāgoties izdarītajiem grozījumiem; tā kā vienkāršošanas labad ir būtiski, lai šis pārejas laiks beigtos, stājoties spēkā noteikumiem, kas revidē noteikumus par vienoto administratīvo dokumentu;
(4) šajā regulā paredzētie pasākumi saskan ar Preču tirdzniecības ar ārpuskopienas valstīm statistikas komitejas atzinumu,
IR PIEŅĒMUSI ŠO REGULU.
1. pants
Šās regulas pielikumā ir noteikta valstu un teritoriju nomenklatūra Kopienas ārējās tirdzniecības statistikai un tirdzniecības statistikai starp dalībvalstīm.
2. pants
Šī regula stājas spēkā 2000. gada 1. janvārī.
Tomēr dalībvalstis var izmantot trīsciparu skaitļu kodus, kas arī norādīti pielikumā, kamēr stājas spēkā noteikumi, kas revidē Komisijas Regulas (EK) 2454/93 [4] 37. un 38. pielikumu.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 1. decembrī

Labels: 3
19